ai4bharat/Pralekha huggingface dataset:
युवा कार्यक्रम एवं खेल मंत्रालय
खेलो इंडिया गेम्स की 1500 मीटर दौड़ में अनु कुमार को पहला स्वर्ण पदक; तमिलनाडु को दो स्वर्ण, उत्तराखंड, उत्तर प्रदेश, केरल और हरियाणा को 1-1 स्वर्ण
खेलो इंडिया स्कूल गेम्स के एथलेटिक कार्यक्रम के पहले दिन उत्तराखंड के अनु कुमार ने पहला स्वर्ण पदक जीत लिया, जबकि 6 स्वर्ण पदकों में से 2 तमिलनाडु ने जीते।
आज सुबह जवाहर लाल नेहरु स्टेडियम में आयोजित दौड़ में तमिलनाडु के एथलीटों ने 2 स्वर्ण पदक जीते, शेष उत्तराखंड, केरल, उत्तर प्रदेश और हरियाणा की झोली में गए।
अनु कुमार ने स्पोर्ट्स कॉलेज रायपुर में प्रशिक्षण हासिल किया है और वह फ्रांस में आयोजित वर्ल्ड स्कूल गेम्स में 800 मीटर की दौड़ में भारत के लिए रजत पदक जीत चुका है। उसने 1500 मीटर का फाइनल आराम से 4:04.77 सेकंड में पूरा किया। मध्यम दूरी के प्रतिष्ठित स्टार, उत्तराखंड के अनु ने फ्रांस में 800 मीटर की दौड़ 1:53.53 सेकंड में पूरी कर रजत पदक प्राप्त किया था।
अनु ने 800-1500 मीटर में डबल का लक्ष्य रखा। अनु ने तमिलनाडु के बी. मथेश और उत्तर प्रदेश के संदीप कुमार को पीछे छोड़ते हुए अपना दबदबा बनाए रखा। तमिलनाडु ने रजत और उत्तर प्रदेश ने कांस्य पदक हासिल किया।
लड़कियों की 1500 मीटर दौड़ में गुजरात की कथीरिया श्रद्धा ने सबसे पहले यह दूरी तय की लेकिन एक अन्य टीम द्वारा विरोध करने के बाद उन्हें आयोग्य घोषित कर दिया गया, क्योंकि जजों ने पाया कि अंतिम चरण में वह गलत तरीके से अपनी सहयोगी से आगे बढ़ गई थी। जजों ने केरल की सी. चनथीनी को स्वर्ण पदक देने की घोषणा की जिसने 4:50.81 सेकड़ में यह दूरी तय की।
लड़कों की गोला फेंक प्रतियोगिता में और ट्रिपल जम्प में अच्छा प्रदर्शन देखने को मिला। उत्तर प्रदेश के अभिषेक सिंह ने 18.73 मीटर दूरी तक गोला फेंक करके यह प्रतियोगिता जीती, जबकि तमिलनाडु के सी. प्रवीण ने छठे प्रयास में 15.22 मीटर कूद कर ट्रिपल जम्प प्रतियोगिता जीती।
अभिषेक सिंह ने चार बार 18 मीटर से ज्यादा दूरी तक सफलतापूर्वक गोला फेंका और उनकी सर्वश्रेष्ठ दूरी 18.73 मीटर रही जिसने उन्हें स्वर्ण पदक दिलाया। अंतिम प्रयास में उन्होंने दो बार 18.54 मीटर और 18.38 मीटर की दूरी तक गोला फेंका। मध्य प्रदेश के कार्तिकेय देसवाल ने 18.29 मीटर की दूरी तक गोला फेंक कर रजत पदक जीता।
लड़कों के ट्रिपल जम्प में छठी बार कूदने पर सी. प्रवीण ने 15.22 मीटर ऊंची कूद के साथ यह प्रतियोगिता जीती, जबकि उत्तर प्रदेश के सचिन गुज्जर 14.46 मीटर के साथ दूसरे स्थान पर और केरल के आकाश एम. वर्गीज 14.27 मीटर के साथ तीसरे स्थान पर रहे।
गोला फेंक प्रतियोगिता में हरियाणा की लड़कियों ने बाजी मारी और तीन में से दो पदक हरियाणा की झोली में गए। पूजा ने 13.88 मीटर की दूरी तक गोला फेंक कर स्वर्ण पदक और रेखा ने 13.20 मीटर की दूरी तक गोला फेंक कर कांस्य पदक जीता। तमिलनाडु की अजेंसी सूसन 13.39 मीटर की दूरी तक गोला फेंकने के साथ रजत पदक विजेता रही। पूजा ने इस प्रतियोगिता में अपना दबदबा बनाए रखा। उनके तीन थ्रो रजत पदक विजेता से बेहतर थे।
लड़कियों के ट्रिपल जम्प में जे. कोलेशिया 12.29 मीटर की कूद के साथ विजेता रही, जबकि केरल की सांद्रा बाबू 12.27 मीटर कूद के साथ दूसरे स्थान पर और तमिलनाडु की पी.एम. तबीथा 11.95 मीटर के साथ तीसरे स्थान पर रही।
एथलेटिक की दूसरे दिन प्रतियोगिताओं में 9 और पदकों का फैसला होगा, जिनमें से तीन लड़कों के वर्ग में और चार लड़कियों के वर्ग में होंगी। लड़कों का फाइनल लम्बी कूद , भाला फेंक  और 200 मीटर , जबकि लड़कियों के फाइनल में पोल वॉल्ट , लम्बी कूद , भाला फेंक  और 200 मीटर  में होगा।
नागरिक उड्डयन मंत्रालय
पूर्वोत्तर भारत के साथ हवाई संपर्क को मजबूत करने में एक नया मुकाम हासिल
उड़ान योजना के तहत इम्फाल-शिलांग मार्ग पर पहली सीधी उड़ान संचालन को हरी झंडी
उड़ान योजना के तहत अब तक 361 मार्गों का संचालन
भारत सरकार की आरसीएस-उड़ान  योजना के तहत इम्फाल  और शिलांग  के बीच पहली सीधी उड़ान सेवा को कल झंडी दिखाकर रवाना किया गया। इस मार्ग का संचालन पूर्वोत्तर भारत के प्राथमिकता वाले क्षेत्रों में हवाई संपर्क को मजबूत करने संबंधी भारत सरकार के उद्देश्यों को पूरा करता है। इस उड़ान के शुभारंभ के दौरान नागरिक उड्डयन मंत्रालय  और भारतीय विमानपत्तन प्राधिकरण  के अधिकारी उपस्थित थे।
मणिपुर और मेघालय की राजधानी के बीच हवाई संपर्क क्षेत्र के लोगों की बहुप्रतीक्षित मांग रही है। खूबसूरत शहर शिलांग चारों ओर पहाड़ियों से घिरा हुआ है। कई प्रतिष्ठित शैक्षणिक संस्थानों की मौजूदगी के लिए प्रसिद्ध शिलांग पूरे पूर्वोत्तर भारत के लिए शिक्षा का केंद्र है। सुंदर और शैक्षणिक केंद्र होने के अलावा शिलांग मेघालय का प्रवेश द्वार भी है। यह राज्य भारी वर्षा, गुफाओं, सबसे ऊंचे झरनों, सुंदर दृश्य और अपनी समृद्ध संस्कृति एवं विरासत के लिए प्रसिद्ध है। शिलांग एलीफेंट फॉल्स, शिलांग पीक, उमियाम लेक, सोहपेटबनेंग पीक, डॉन बॉस्को म्यूजियम, लैटलम कैन्यन के लिए प्रसिद्ध है। इसके अलावा, शिलांग दो फुटबॉल क्लब तैयार करने वाला पूर्वोत्तर भारत का एकमात्र राजधानी शहर है जो आई-लीग अर्थात् रॉयल वाहिंगदोह एफसी और शिलांग लाजोंग एफसी में भाग लेते हैं। इनके अलावा, शिलांग गोल्फ कोर्स देश के सबसे पुराने गोल्फ कोर्सों में से एक है।
परिवहन का कोई सीधा साधन उपलब्ध न होने के कारण लोगों को इम्फाल से शिलांग पहुंचने के लिए सड़क मार्ग से 12 घंटे की लंबी यात्रा करने के लिए मजबूर होना पड़ता है अथवा उन्हें गुवाहाटी के लोकप्रिय गोपीनाथ बोरदोलोई अंतरराष्ट्रीय हवाई अड्डे के लिए उड़ान सेवा लने के बाद बस सेवा लेनी पड़ती है। इंफाल और शिलांग के बीच यात्रा को पूरी करने में 1 दिन से अधिक का समय लगता है। अब इंफाल से शिलांग के लिए केवल 60 मिनट और शिलांग से इंफाल के लिए 75 मिनट की उड़ान सेवा का विकल्प चुनकर वहां के लोग आसानी से दोनों शहरों के बीच उड़ान भर सकते हैं।
शिलांग उड़ान योजना के तहत इम्फाल से जुड़ने वाला दूसरा शहर है। उड़ान 4 बोली प्रक्रिया के दौरान विमानन कंपनी इंडिगो को इंफाल-शिलांग मार्ग आवंटित किया गया था। हवाई किराये को आम लोगों के लिए उपयुक्त रखने के लिए उड़ान योजना के तहत विमानन कंपनी को वायबिलिटी गैप फंडिंग  प्रदान की जा रही है। विमानन कंपनी इस मार्ग पर सप्ताह में चार उड़ानों का संचालन करेगी और अपने 78 सीटों वाले एटीआर 72 विमानों को तैनात करेगी। फिलहाल इंडिगो 66 उड़ान मार्गों पर परिचालन कर रही है।
उड़ान योजना के तहत अब तक 361 मार्गों और 59 हवाई अड्डों  का परिचालन शुरू किया जा चुका है। इस योजना की परिकल्पना देश के सभी राज्यों और केंद्र शासित प्रदेशों में मजबूत हवाई संपर्क स्थापित करने के लिए की गई है जो भारत के विमानन बाजार में एक नया क्षेत्रीय श्रेणी की नींव रखती है।
उड़ान की समय-सारिणी इस प्रकार है:
|
|
उड़ान संख्या
|
|
प्रस्थान
|
|
आगमन
|
|
प्रस्थान समय
|
|
आगमन समय
|
|
7959
|
|
इम्फाल
|
|
शिलांग
|
|
09:55
|
|
10:55
|
|
7961
|
|
शिलांग
|
|
इंफाल
|
|
11:15
|
|
12:30
वित्त मंत्रालय
केंद्रीय वित्त मंत्री श्रीमती निर्मला सीतारमण आईएमएफ-विश्व बैंक की बैठक में हिस्सा लेने के लिए आज देर रात अमेरिका की आधिकारिक यात्रा पर रवाना होंगी
केंद्रीय वित्त मंत्री कई देशों के साथ द्विपक्षीय बैठकों के अलावा जी20 वित्त मंत्रियों और केंद्रीय बैंक गवर्नरों की बैठक में भी शामिल होंगी
केंद्रीय वित्त और कॉर्पोरेट कार्य मंत्री श्रीमती निर्मला सीतारमण 18 अप्रैल 2022 से अमेरिका की आधिकारिक यात्रा पर रहेंगी। अपनी यात्रा के दौरान श्रीमती सीतारमण अंतर्राष्ट्रीय मुद्रा कोष  और विश्व बैंक की स्प्रिंग मीटिंग, जी20 वित्त मंत्रियों तथा केंद्रीय बैंक गवर्नरों की बैठक  में हिस्सा लेंगी।
वित्त मंत्री इंडोनेशिया, दक्षिण कोरिया, श्रीलंका और दक्षिण अफ्रीका सहित कई देशों के साथ द्विपक्षीय बैठकों में शामिल होंगी।
सेमीकंडक्टर, ऊर्जा आदि जैसे भारत सरकार के लिए प्राथमिकता वाले क्षेत्रों के मुख्य कार्यकारी अधिकारियों के साथ वित्ती मंत्री आमने-सामने की बैठकें करेंगी।
एक उच्चस्तरीय बैठक में वित्त मंत्री विश्व बैंक के अध्यक्ष डेविड मालपास से भी मुलाकात करेंगी।
यात्रा के दौरान, श्रीमती सीतारमण आईएमएफ के प्रबंध निदेशक द्वारा आयोजित 'मनी एट ए क्रॉसरोड' पर एक उच्चस्तरीय पैनल चर्चा में भाग लेंगी।
विश्व बैंक, आईएमएफ, जी-20 और फाइनेंशियल एक्शन टास्क फोर्स के साथ आधिकारिक बैठकों के अलावा, वित्त मंत्री वॉशिंगटन डीसी स्थित एक प्रमुख थिंक टैंक अटलांटिक काउंसिल के भी एक कार्यक्रम में हिस्सा लेंगी और स्टैनफोर्ड विश्वविद्यालय में फैकल्टी तथा छात्रों के साथ बातचीत करेंगी।
सूक्ष्म, लघु एवं मध्यम उद्यम मंत्रालय
स्थानीय उत्पादन को बड़ा प्रोत्साहन; केवीआईसी को आईटीबीपी से 1200 क्विंटल सरसों के तेल का पहला आर्डर मिला
खादी और ग्रामोद्योग आयोग  को भारत तिब्बत सीमा पुलिस से 1.73 करोड़ रुपए के 1200 क्विंटल कच्ची घानी सरसों का तेल आपूर्ति करने का पहला ऑर्डर मिला है। यह खरीद ऑर्डर केवीआईसी और आईटीबीपी के बीच 31 जुलाई को सहमति पत्र पर हस्ताक्षर होने के कुछ सप्ताह बाद आया है। सहमति पत्र पर हस्ताक्षर प्रधानमंत्री श्री नरेन्द्र मोदी के आत्मनिर्भर भारत और “लोकल के लिए वोकल” के आह्वान के बाद हुआ था। केवीआईसी के अनुसार सरसों के तेल की आपूर्ति ऑर्डर की तिथि के 30 दिनों के भीतर की जाएगी।
केंद्रीय सूक्ष्म,लघु एवं मध्यम उद्यम मंत्री श्री नितिन गडकरी ने केवीआईसी के प्रयासों की सराहना करते हुए कहा कि इससे स्थानीय उत्पादन को बढ़ावा मिलेगा और ग्रामोद्योग से जुड़े लाखो लोग समर्थ बनेंगे।
केवीआईसी ने कहा कि इस आर्डर से उच्चस्तरीय कच्ची घानी सरसों का तेल उत्पादन करने वाले खादी संस्थानों में अतिरिक्त नौकरी सृजित होगी। केवीआईसी ने 30 दिनों की निर्धारित अवधि के दौरान आपूर्ति पूरा करने के लिए खादी संस्थानों को तीन पाली में काम करने का निर्देश दिया है। इस ऑर्डर से खादी कारीगरों के लिए अतिरिक्त लाखों मानव श्रम घंटे सृजित होंगे और स्थानीय उत्पादन को प्रोत्साहन मिलेगा।
यह कदम गृहमंत्री श्री अमित शाह के आत्मनिर्भर भारत को प्रोत्साहन देने के लिए स्थानीय उत्पादों को प्रोत्साहित करने के लिएअर्द्धसैनिकबलों को निर्देश के बाद सामने आया है। श्री अमित शाह ने देश भर में सीएपीएफ कैंटीन को सिर्फ स्वदेशी उत्पाद बेचने के निर्देश दिए थे।
आईटीबीपी सभीअर्द्धसैनिकबलों के लिए खरीदारी करने हेतु गृह मंत्रालय द्वारा नियुक्त नोडल एजेंसी है।
केवीआईसी अध्यक्ष विनय कुमार सक्सेना ने इस खरीद ऑर्डर का स्वागत करते हुए कहा कि यह ग्रामोद्योग को सशक्त करने और स्थानीय कारीगरों को बढ़ावा करने की ओर एक अहम कदम है। उन्होंने कहा कि केवल स्थानीय उत्पादन को बढ़ावा देकर और ग्रामोद्योग को सशक्त कर हम वित्तीय कठिनाई को परास्त कर सकते हैं और लोगो के लिए दीर्घकालीन आजीविका के अवसर सृजित कर सकते हैं। इसके साथ ही सीमा पर तैनात हमारे जवानों को सर्वोत्तम गुणवत्ता का सरसों का तेल मिलेगा और हम समय से पहले आपूर्ति सुनिश्चित करेंगे।
केवीआईसी और आईटीबीपी ने एक वर्ष की अवधि के लिए सहमति पत्र पर हस्ताक्षर किए हैं,जिसे आगे बढ़ाया जा सकता है। इसके बाद कपास की दरी,कंबल,चद्दर,तकियों के कवर,अचार,शहद,पापड़ और प्रसाधन सामग्री आदि उत्पादों की आपूर्ति की जाएगी। आईटीबीपी को लगभग 18 करोड़ रुपए के तेल और दरी की आपूर्ति की जाएगी।
पृथ्वी विज्ञान मंत्रालय
केंद्रीय मंत्री डॉ. जितेंद्र सिंह ने आजादी का अमृत महोत्सव के अवसर पर एअर क्वालिटी वार्निंग सिस्टम का शुभारंभ किया
डिसीजन सपोर्ट सिस्टम के साथ इंटीग्रेटेड एअर क्वालिटी वार्निंग सिस्टम दिल्ली और उसके आसपास वायु गुणवत्ता प्रबंधन के लिए उपयोगकर्ता के अनुकूल उपकरण बन सकती है : डॉ. सिंह
दिल्ली और आसपास के 19 जिलों से दिल्ली में वायु गुणवत्ता में उत्सर्जन के योगदान के बारे में सटीक जानकारी देने के लिए एक समर्पित वेबसाइट बनाई गई है
केंद्रीय राज्य मंत्री  विज्ञान और प्रौद्योगिकी; राज्य मंत्री  पृथ्वी विज्ञान; राज्य मंत्री प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष, डॉ. जितेंद्र सिंह ने पृथ्वी विज्ञान मंत्रालय द्वारा आयोजित आजादी का अमृत महोत्सव सप्ताह के अवसर पर वायु गुणवत्ता प्रारंभिक चेतावनी प्रणाली  की शुरुआत की है।
पृथ्वी विज्ञान मंत्रालय के स्वायत्त संस्थान भारतीय उष्णदेशीय मौसम विज्ञान संस्थान  ने एक नई डिसीजन सपोर्ट सिस्टम  विकसित किया है और मौजूदा वायु गुणवत्ता प्रारंभिक चेतावनी प्रणाली की निर्णय लेने की क्षमता को बढ़ाया है। डॉ जितेंद्र सिंह ने कहा कि इससे दिल्ली-एनसीआर क्षेत्र में वायु गुणवत्ता प्रबंधन के लिए क्षमता निर्माण हुआ है।
जनवरी 2021 में हुई बैठक के दौरान राष्ट्रीय राजधानी क्षेत्र और आसपास के क्षेत्रों में वायु गुणवत्ता प्रबंधन आयोग  की आवश्यकता जताई गई थी और इसके लिए मंत्रालय के संस्थानों  से अनुरोध किया गया था। हाल ही में, आयोग ने आईआईटीएम द्वारा की गई प्रगति की समीक्षा की है और सैद्धांतिक रूप से दिल्ली-एनसीआर क्षेत्र में वायु गुणवत्ता प्रबंधन के लिए डीएसएस के वर्तमान संस्करण को मंजूरी दी है। आईआईटीएम, पुणे ने डीएसएस के लिए एक नई वेबसाइट भी विकसित की है और हाल ही में पूरी प्रणाली को चालू कर दिया गया है।
पृथ्वी विज्ञान मंत्रालय और आईआईटीएम की ओर से आजादी का अमृत महोत्सव में डीएसएस का महत्वपूर्ण योगदान है और इस मुद्दे पर सुझाव आमंत्रित हैं।
वेबसाइट https://ews.tropmet.res.in/dss/ का लिंक नीचे दिया गया है  पर मोबाइल के साथ खुलने योग्य भी बनाया जाएगा।
वेबसाइट को निम्न विषयों के बारे में मात्रात्मक जानकारी देने के लिए डिज़ाइन किया गया है:
1) दिल्ली और आसपास के 19 जिलों से दिल्ली में वायु गुणवत्ता में उत्सर्जन का योगदान,
2) दिल्ली में 8 विभिन्न क्षेत्रों से उत्सर्जन का योगदान
3) दिल्ली में वायु गुणवत्ता में गिरावट के लिए पड़ोसी राज्यों में बायोमास-बर्निंग गतिविधियों से योगदान,
4) दिल्ली में वायु गुणवत्ता के पूर्वानुमान पर होने वाले उठाए गए कदमों के संभावित प्रभाव। यह सारी जानकारी समय पर ढंग से वायु गुणवत्ता के प्रबंधन में मदद करेगी।
वेबसाइट में एक विशेषता यह भी है जिससे उपयोगकर्ता अपने स्वयं के उत्सर्जन में कमी परिदृश्य  बना सकते हैं ताकि अगले पांच दिनों के लिए दिल्ली में वायु गुणवत्ता में संभावित अनुमानित सुधार की जांच की जा सके। यह जानकारी स्पष्ट रूप से दिल्ली में वायु गुणवत्ता में गिरावट के लिए जिम्मेदार सबसे महत्वपूर्ण उत्सर्जन स्रोतों को उजागर करेगी और इसे सुधारने के लिए संभावित समाधान सुझाएगी और नीति निर्माताओं द्वारा इसका उपयोग किया जा सकता है। ढेर सारे मात्रात्मक डेटा के साथ, डीएसएस के साथ एकीकृत एअर क्वालिटी वार्निंग सिस्टम दिल्ली और उसके आसपास वायु गुणवत्ता प्रबंधन के लिए उपयोगकर्ता के अनुकूल उपकरण बन सकता है।
संस्कृति मंत्रालय
आईजीएनसीए ने "पार्टीशन हारर्स रिम्बरेंस डे" पर आज एक दिवसीय राष्ट्रीय संगोष्ठी आयोजित की
इंदिरा गांधी राष्ट्रीय कला केन्द्र  ने "आजादी का अमृत महोत्सव" कार्यक्रम के तहत "पार्टीशन हारर्स रिम्बरेंस डे" विषय पर आज नई दिल्ली में एक संगोष्ठी का आयोजन किया।
इस अवसर पर एकीकृत मानव दर्शन अनुसंधान और विकास संस्थान के अध्यक्ष महेश चंद्र शर्मा ने विनाशकारी विभाजन की भयावहता को याद किया। उन्होंने यह भी कहा कि विभाजन के दौरान कई लोगों की जान चली गई और तबाह हो गए। उन्होंने कहा कि विभाजन के परिणाम और उसका आघात आज तक महसूस और अनुभव किया जाता है।
संगोष्ठी में इतिहासकार श्री कृष्णानंद सागर ने कहा, अगस्त 1947 में भारत से अंग्रेजों के बाहर निकलने पर देश दो स्वतंत्र राज्यों में विभाजित हो गया। उन्होंने यह भी कहा कि भारत के विभाजन ने भारतीय उपमहाद्वीप में लाखों लोगों की जान ली।
सम्मेलन का आयोजन भारत के विभाजन की त्रासदी पर आम जनता के बीच जागरूकता पैदा करने के उद्देश्य से किया गया।
रक्षा मंत्रालय
स्नाइपर फ्रंटियर प्रतियोगता : 2019
भारतीय सेना का 9 सदस्य दल स्नाइपर फ्रंटियर प्रतियोगिता में हिस्सा लेने के लिए बेलारूस रवाना हो गया है। यह प्रतियोगिता अंतर्राष्ट्रीय सैन्य खेल का हिस्सा है जो बेलारूस में 03 अगस्त से 17 अगस्त, 2019 तक चलेगी। इस 13 दिवसीय प्रतियोगिता में गहन स्नाइपर प्रतियोगिता होगी जिसमें भागीदारों की मानसिक, शारीरिक और फायरिंग कुशलता देखी जाएगी।
इस प्रतियोगिता में रूस और चीन सहित 23 से अधिक देशों के भाग लेने की संभावना है।
उपसेना प्रमुख लेफ्टिनेंट जनरल डी.आनबू ने बेलारूस से रवाना होने से पहले सैन्यदल के साथ बातचीत की। प्रतियोगिता में भाग लेने के लिए भारतीय सेना के दल ने कठिन प्रशिक्षण प्राप्त किया है। हमारी शुभकामनाएं उनके साथ हैं।
सूक्ष्म, लघु एवं मध्यम उद्यम मंत्रालय
सफलता की कहानी: एमएसएमई की पीएमईजीपी योजना उद्यम को वित्तीय प्रोत्साहन प्रदान करती है
श्रीमती हुमेरा नौशीन बी-टेक स्नातक हैं। हालांकि उनकी यह डिग्री उन्हें एक साधन संपन्न जीवन प्रदान कर सकती थी, लेकिन वह तो एक उद्यमी बनने के लिए ही पैदा हुई थीं, इसलिए वह एमएसएमई मंत्रालय के संपर्क में आईं और उन्होंने प्रधानमंत्री रोजगार सृजन कार्यक्रम योजना  के तहत 15 लाख रुपये की वित्तीय सहायता प्राप्त की।
उन्होंने एनआई-एमएसएमई में कई सेमिनारों में भाग लिया जिनसे एक सफल उद्यमी बनने की उनकी इच्छा को बल मिला। आज वह न केवल डॉक्टर मशरूम की सह-संस्थापक हैं बल्कि अन्य महिलाओं को भी उद्यमी बनाने में मदद कर रही हैं।
भारतीय प्रतिस्पर्धा आयोग
भारतीय प्रतिस्पर्धा आयोग ने मल्टीपल्स प्राइवेट इक्विटी फंड III और सीपीपी इन्वेस्टमेंट बोर्ड प्राइवेट होल्डिंग्स  इनकार्पोरेटेड द्वारा एको टेक्नोलॉजी एंड सर्विसेज प्राइवेट लिमिटेड की अतिरिक्त श्रृंखला ई वाले अनिवार्य रूप से परिवर्तनीय वरीयता प्राप्त शेयरों के अधिग्रहण को मंजूरी दी
भारतीय प्रतिस्पर्धा आयोग ने मल्टीपल्स प्राइवेट इक्विटी फंड III और सीपीपी इन्वेस्टमेंट बोर्ड प्राइवेट होल्डिंग्स  इनकार्पोरेटेड द्वारा एको टेक्नोलॉजी एंड सर्विसेज प्राइवेट लिमिटेड की अतिरिक्त श्रृंखला ई वाले अनिवार्य रूप से परिवर्तनीय वरीयता प्राप्त शेयरों के अधिग्रहण को मंजूरी दे दी है।
प्रस्तावित संयोजना में मल्टीपल्स प्राइवेट इक्विटी फंड III  और सीपीपी इन्वेस्टमेंट बोर्ड प्राइवेट होल्डिंग्स  इनकार्पोरेटेड  द्वारा एको टेक्नोलॉजी एंड सर्विसेज प्राइवेट लिमिटेड  की अतिरिक्त श्रृंखला ई वाले अनिवार्य रूप से परिवर्तनीय वरीयता शेयरों  के अधिग्रहण की संकल्पना की गई है।
विविध निधि III: विविध निधि III भारतीय प्रतिभूति और विनिमय बोर्ड के तहत श्रेणी II वैकल्पिक निवेश फंड है और इसका प्रबंधन मल्टीपल्स अल्टरनेट एसेट मैनेजमेंट प्राइवेट लिमिटेड द्वारा किया जा रहा है। यह मल्टीपल्स समूह से संबंधित है, जो भारत में अपने सहयोगियों के माध्यम से, प्रत्यक्ष या अप्रत्यक्ष रूप से फिल्म प्रदर्शन, वित्तीय सेवाओं, बैंकिंग आदि सहित अनेक क्षेत्रों में कार्यरत है।
सीपीएचआई-4: सीपीएचआई -4 कनाडा का एक निगम है और कनाडा पेंशन प्लान इन्वेस्टमेंट बोर्ड  की पूर्ण स्वामित्व वाली सहायक कंपनी है। सीपीपीआईबी समूह, अपने सहयोगियों के माध्यम से, सार्वजनिक इक्विटी, निजी इक्विटी, अचल संपत्ति, बुनियादी ढांचे और निश्चित आय साधनों जैसे अनेक क्षेत्रों में निवेश करता है।
एकोः एको एक निजी कंपनी है, जो मुख्य रूप से प्रौद्योगिकी और आउटसोर्स सेवाएं प्रदान करने, प्रौद्योगिकी उत्पादों के विकास और कार्यान्वयन के लिए डेटा प्रोसेसिंग कंप्यूटर केंद्रों की स्थापना, संचालन और प्रबंधन का कामकाज करती है। कंपनी सूचना प्रौद्योगिकी से लैस डेटा संचार प्रणाली प्रक्रिया भी चलाती है। इसके अलावा, लक्षित निम्नलिखित सेवाएं प्रदान करता है, जिनमें  मोबाइल फोन जैसे इलेक्ट्रॉनिक उपकरणों के लिए क्षति सुरक्षा योजनाओं की पेशकश करना; और  अपने प्लेटफार्म 'एको ड्राइव' के माध्यम से नए और प्रयुक्त वाहनों की बिक्री और खरीद की सुविधा प्रदान करना। इसके अतिरिक्त, लक्षित  भारत में सामान्य बीमा  सेवाओं के व्यवसाय में भी कार्यरत है।
भारतीय प्रतिस्पर्धा आयोग के विस्तृत आदेश की प्रतीक्षा है।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 313वां दिन
भारत का कुल टीकाकरण कवरेज 119 करोड़ के ऐतिहासिक स्तर के पार पहुंचा
आज शाम 7 बजे तक टीके की 79 लाख से ज्यादा खुराक दी गईं
भारत का कोविड-19 टीकाकरण कवरेज आज 119 करोड़  के ऐतिहासिक स्तर को पार कर गया है। आज शाम 7 बजे तक टीके की 79 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10382852
|
|
दूसरी खुराक
|
|
9435452
|
|
एफएलडब्ल्यू
|
|
पहली खुराक
|
|
18377076
|
|
दूसरी खुराक
|
|
16380931
|
|
18-44 वर्ष आयुवर्ग समूह
|
|
पहली खुराक
|
|
448254584
|
|
दूसरी खुराक
|
|
203187817
|
|
45-59 वर्ष आयुवर्ग समूह
|
|
पहली खुराक
|
|
182172173
|
|
दूसरी खुराक
|
|
114506457
|
|
60 वर्ष से ज्यादा
|
|
पहली खुराक
|
|
114087445
|
|
दूसरी खुराक
|
|
75993218
|
|
दी गईं कुल पहली खुराक
|
|
773274130
|
|
दी गईं कुल दूसरी खुराक
|
|
419503875
|
|
कुल
|
|
1192778005
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 24 नवंबर, 2021 
|
|
एचसीडब्ल्यू
|
|
पहली खुराक
|
|
120
|
|
दूसरी खुराक
|
|
8525
|
|
एफएलडब्ल्यू
|
|
पहली खुराक
|
|
218
|
|
दूसरी खुराक
|
|
18805
|
|
18-44 वर्ष आयुवर्ग समूह
|
|
पहली खुराक
|
|
1500756
|
|
दूसरी खुराक
|
|
4093928
|
|
45-59वर्ष आयुवर्ग समूह
|
|
पहली खुराक
|
|
376731
|
|
दूसरी खुराक
|
|
1156228
|
|
60 वर्ष से ज्यादा
|
|
पहली खुराक
|
|
236620
|
|
दूसरी खुराक
|
|
573872
|
|
दी गईं कुल पहली खुराक
|
|
2114445
|
|
दी गईं कुल दूसरी खुराक
|
|
5851358
|
|
कुल
|
|
7965803
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
सूक्ष्म, लघु एवं मध्यम उद्यम मंत्रालय
अमेरिकी फैशन ब्रान्ड “पैटागोनिया” द्वारा खादी डेनिम के लिए रिपीट ऑर्डर से खादी की वैश्विक लोकप्रियता की पुष्टि हुई
अमेरिका के फैशन ब्रान्ड पैटागोनिया ने खादी डेनिम कपड़ा खरीदने के लिए एक बार फिर ऑर्डर दिया है। यह आदेश खादी के विश्वस्तरीय उत्पाद की गुणवत्ता तथा सप्लाई ऑर्डर पूरा करने में समयबद्धता के पालन की वैश्विक प्रशंसा है। पैटागोनिया ने इस वर्ष मार्च महीने में कपड़ा बनाने वाली प्रसिद्ध कंपनी अरविन्द मिल्स के माध्यम से गुजरात के राजकोट स्थित खादी संस्थान खादी भारती से लगभग 80 लाख रुपये मूल्य के 17,050 मीटर खादी डेनिम कपडा खरीदने का आदेश दिया। यह रिपीट ऑर्डर 1.08 करोड़ रुपये मूल्य के खादी डेनिम कपड़े के 30,000 मीटर के पिछले आदेश के सफलतापूर्वक पूरा होने के बाद मिला है।
जुलाई, 2017 में खादी और ग्रामोद्योग आयोग  ने पूरे विश्व में खादी डेनिम उत्पादों का व्यापार करने के लिए अरविन्द मिल्स लिमिटेड, अहमदाबाद से एक समझौते पर हस्ताक्षर किए थे। तब से अरविन्द मिल्स गुजरात के केवीआईसी द्वारा प्रमाणित खादी संस्थानों से प्रत्येक वर्ष बड़ी मात्रा में खादी डेनिम कपड़े खरीद रही है। इस नए आदेश के साथ पैटागोनिया द्वारा कुल खादी डेनिम की खरीद 1.88 करोड़ रुपये मूल्य के 47,000 मीटर हो गई है।
केवीआईसी के अध्यक्ष श्री विनय कुमार सक्सेना ने इसकी सराहना करते हुए कहा कि पैटागोनिया से रिपीट ऑर्डर खादी डेनिम की उत्कृष्ट गुणवत्ता, जो सभी अंतर्राष्ट्रीय मानकों से मेल खाती है, के परिणामस्वरूप मिला है। उन्होंने कहा कि आदेश की आपूर्ति करते समय उच्च गुणवत्ता मानकों को बनाए रखने, उत्पाद की एकरूपता और कपड़े की समय से आपूर्ति पर विशेष ध्यान दिया गया। पिछला आदेश समय के अनुसार ठीक 12 महीने के समय में पूरा किया गया। उन्होंने कहा कि खादी डेनिम के रिपीट ऑर्डर से इस बात की फिर पुष्टि होती है कि यह माननीय प्रधानमंत्री द्वारा परिकल्पित ‘लोकल टू ग्लोबल’ का सटीक उदाहरण है।
खादी डेनिम कपड़े की खरीद गुजरात के खादी कारीगरों के लिए अतिरिक्त श्रम घंटे का सृजन कर रही है। सम्पूर्ण रूप से पैटागोनिया द्वारा खादी डेनिम की खरीद ने खादी कारीगरों के लिए अतिरिक्त 3 लाख श्रम घंटे का सृजन किया है।
पिछले साल पैटागोनिया के एक दल ने खादी डेनिम की निर्माण प्रक्रिया देखने के लिए गोंडल, राजकोट  स्थित खादी संस्थान उद्योग भारती का दौरा किया था। खादी बनाने की प्रक्रिया तथा खादी डेनिम कपड़े की दस्तकारी गुणवत्ता से प्रभावित होकर पैटागोनिया ने अरविन्द मिल्स के माध्यम से विभिन्न मात्राओं में खादी डेनिम कपड़े खरीदने के आदेश दिए।
पैटागोनिया ने खरीद को अंतिम रूप देने से पहले गोंडल में डेनिम उत्पाद की पूरी प्रक्रिया यानी कताई, बुनाई, कार्डिंग, डाइंग, मजदूरी भुगतान, श्रमिकों की आयु सत्यापन आदि का मूल्यांकन करने के लिए अमेरिका स्थित वैश्विक तीसरे पक्ष के मूल्यांकनकर्ता नेस्ट की नियुक्ति की थी। उद्योग भारती में सभी मानकों के व्यापक मूल्यांकन के बाद नेस्ट ने अपने प्रमाण पत्र में कहा कि ‘कताई और हथकरघा बुनाई कार्य अब नैतिक हस्तशिल्प की नेस्ट मुहर के पात्र है।’ यह पहला मौका है जब देश में किसी खादी संस्थान को अपने कार्य में नैतिक मानकों को पूरा करने के लिए अंतर्राष्ट्रीय स्वतंत्र मूल्यांकनकर्ता द्वारा मूल्यांकित और प्रमाणित किया गया है।
यह आदेश चार तरह के डेनिम कपड़ों के लिए है, जो 100 प्रतिशत कॉटन से तैयार किया गया है और जिनकी चौड़ाई 28 इंच से 34 इंच तक है।